
Nr. 5237/19.09.2023
REFERAT DE APROBARE PRIMAR 
la Proiectul de hotărâre privind aprobarea prelungirii contractului de închiriere pentru spațiul cu destinatie de locuinţă situat în comuna Liebling, nr.397, jud. Timiș
În exercitarea atribuţiilor ce-i revin în baza art. 129, alin. 2, literele ”c” și ”d”, alin. 6, literele ”a”, alin. 7, literele ”b” și ”q”, alin. 8, litera ”b” din Ordonanța de urgență nr. 57 din 3 iulie 2019 privind Codul administrativ, Consiliul Local asigură, potrivit competenţelor sale și în conformitate cu legea, cadrul necesar furnizării serviciilor publice de interes local privind locuinţele sociale. 
Potrivit art.2, litera ”c” din Legea nr.114/1996 – Legea locuinței republicată, prin locuinţă socială se înţelege locuinţa care se atribuie cu chirie subvenţionată unor persoane sau familii, a căror situaţie economică nu le permite accesul la o locuinţă în proprietate sau închirierea unei locuinţe în condiţiile pieţei. 
În conformitate cu art. 43 din Legea nr.114/1996, coroborat cu art.21 din Hotărârea de Guvern nr. 1275/2000 privind aprobarea Normelor metodologice pentru punerea în aplicare a prevederilor Legii locuinţei nr. 114/1996, locuinţele sociale se repartizează de catre autoritatile administratiei publice locale care le au in administrare, la propunerea Comisiei speciale de analiză a solicitărilor de locuinţe sociale ,pe baza criteriilor stabilite anual, în ordinea de prioritate stabilită în condițiile legii. 
Având în vedere Cererea nr.4843 din 30.08.2023, depusă de către Mihai-Valentin Suciu prin care solicită prelungirea contractului de închiriere înregistrat sub nr.2608/08.06.2017, pe o perioadă de 5 ani, nivelul chiriei nu va depăşi 10% din venitul net lunar, calculat pe ultimele 12 luni, pe familie. Diferenţa până la valoarea nominala a chiriei, va fi subvenţionată de la bugetul local al unităţii administrative-teritoriale. În urma analizei situației familiare a acestuia rezultă următoarele: locuiește împreună cu soția acestuia, care în urma verificărilor efectuate nu realizează niciun fel de venituri, 2 copii minori, mama acestuia care de asemenea nu realizează venituri, fratele minor al acestuia, care beneficiază de o pensie de urmaș, rezultând că este singurul întreținător al familiei, iar venitul mediu lunar net al acestuia, reprezintă suma de 2.440 lei. Menționez de asemenea că locuința a fost închiriată în aceleași condiții încă din anul 1989, acestei familii.
Urmare a celor prezentate mai sus, supun spre analiză şi aprobare Consiliului Local al Comunei Liebling proiectul de hotărâre în forma prezentată. 
Primar, 

IOAN GHEORGHE MUNTEANU


